Lars Jorstad

Lars Jacob Hvinden Jorstad (1894–1970) var en norsk jurist og diplomat.

Han var sønn av overrettssakfører Thorstein Jorstad (1860–1947) og Elise Hvinden (1865–1945).

Etter å ha tatt juridisk embetseksamen i 1918 begynte Lars Jorstad i Utenriksdepartementet (UD) i 1919. 

Han giftet seg i 1928 med Kristen Preus Dietrichson (1883–1970) fra Sortland. Samme året ble han byråsjef i UD.

Fra 1931 til 1940 var han justissekretær (greffier adjoint) ved Den faste domstol for mellomfolkelig rettspleie i Haag, som hadde vært i drift siden 1921, men ble nedlagt i 1940. I 1942 ble Jorstad konsul i New York City, året efter ambassaderåd ved Norges ambassade i Washington.

Fra 1941 til 1945 var han også krigsdommer og militær forhørsdommer for norske militære styrker stasjonert der borte i USA og Canada. Etter krigen var han minister (tilsvarer ambassadør) ved legasjonen i Canberra fra 1947 til legasjonen ble nedlagt i juli 1950.

Etter noen tid i UD, blant annet i Fiskerigrense-komitéen fra september 1951, ble han senhøstes 1951 satt inn som midlertidig chargé d'affaires ved Norges ambassade i Moskva, da Carsten Jacob Helgeby ble syk.Minister Jorstad til Moskva i VG den 5. november 1951.

Fra 1952 til 1959 var Jorstad ambassadør ved Norges ambassade i Haag.Lars Jorstad ny sendemann i Haag i VG den 9. februar 1952. En mindre hendelse som skjedde i ambassadør Jorstads tid i Nederland, var at en snøstorm i desember 1954 førte til at julegrana som var på vei fra Oslo til Rotterdam med Fred Olsens «M/S Barok», ikke kom frem i tide til seremonien der Jorstad formelt skulle overrekke det norske juletreet til myndighetene i Rotterdam.Oslos julegran til Rotterdam stanset av stormen i VG den 24. desember 1954. 

Lars Jorstad ble pensjonist i 1964.

 Referanser 

Kategori:Norske jurister
Kategori:Norges ambassadører til Nederland
Kategori:Kommandører av St. Olavs Orden
Kategori:Personer fra Oslo